b'\n_START_ARTICLE_\nJanez Burger\n_START_SECTION_\n\xc5\xbdivljenje in delo\n_START_PARAGRAPH_\nLeta 1986 se je vpisal na Ekonomsko fakulteto v Ljubljani, vendar \xc5\xa1tudij v je tretjem letniku prekinl, ker je po dokon\xc4\x8danju kratkega filma Vrata bil leta 1990 sprejet na \xc5\xa1tudij filmske re\xc5\xbeije na FAMU v Pragi. Med \xc5\xa1tudijem je dokon\xc4\x8dal ve\xc4\x8d kratkih in dokumentarnih filmov. Diplomiral je oktobra 1996 s polurno TV inscenacijo Macek. _NEWLINE_Vrnil se je v Slovenijo, kjer je ustanovil svojo gledali\xc5\xa1ko skupino Burgerteater (1997). V Burgerteatru nastali sta dve gledali\xc5\xa1ki igri: Piki in Roni (1997) in Gospa Margareta (1999) in ve\xc4\x8d kot 100 improviziranih gledali\xc5\xa1kih predstav._NEWLINE_Leta 1997 posnel je svoj prvi celove\xc4\x8derni film V leru. Film je bil premierno predvajan leta 1999 v tekmovalnem programu festivala v Karlovih Varih. Film je prejel 20 nagrad (Portoro\xc5\xbe, Kijev, Montpellier, Cottbus, Moskva, Trst, Bruselj, Milano) ter bil predstavljen na ve\xc4\x8d kot 60 festivalih. Za film je prjel nagrado Zlata ptica._NEWLINE_Leta 2002 posnel je svoj drugi igrani film Ru\xc5\xa1evine, ki je prjel 13 doma\xc4\x8dih filmskih nagrad. Film je mednarodno premiero do\xc5\xbeivel na filmskem festivalu v Rotterdamu 2005. _NEWLINE_Skupaj z Janom Cvitkovi\xc4\x8dem je leta 2003 ustanovi svojo produkcijsko hi\xc5\xa1o STARAGARA, ter produciral film Jana Cvitkovi\xc4\x8da Odgrobadogroba. _NEWLINE_Leta 2009 je posnel svoj tretji celove\xc4\x8derec Circus Fantasticus, ki je nastal v produkciji STARAGARA in je bil mednarodna koprodukcija med Slovenijo, Irsko, Finsko in \xc5\xa0vedsko, sofinanciran pa tudi iz evropskih sredstev (EURIMAGES in MEDIA). Film je bil dokon\xc4\x8dan v letu 2010, dobil na portoro\xc5\xa1kem festivalu med drugim nagrado Vesna za najbolj\xc5\xa1i film in nagrado Vesna za najbolj\xc5\xa1o re\xc5\xbeijo, mednarodno premiero je do\xc5\xbeivel na IFF Rotterdam 2011 in trenutno kro\xc5\xbei po festivalih po svetu._NEWLINE_Trenutno razvija celove\xc4\x8derna filma Avto\xc5\xa1ola, Divine hunger, Old man in re\xc5\xbeira opero \xc4\x8crne maske Marija Kogoja.'